IN407A 2019/238-4 UFD DISTRIBUCIÓN ELECTRICIDAD, S. A., CONSTRUCIÓN DE INSTALACIÓN ELÉCTRICA NO CONCELLO DE TOMIÑO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 20/01/2021)

Primeiro. O 21 de decembro de 2019, a empresa UFD Distribución Electricidad S. A. solicitou a autorización administrativa previa e a autorización administrativa de construción da instalación eléctrica denominada LMTS ROS803 ao CT proxectado Cristelos de Abaixo. Examinado o proxecto de execución, conclúese que a instalación consiste nunha liña de media tensión subterránea de 48 metros a 20 kV e nun centro de transformación de 100 kVA. As obras sitúanse no lugar de Cristelos, na parroquia de Barrantes, no concello de Tomiño (Pontevedra). Segundo. Esta xefatura territorial solicitou o preceptivo informe ás distintas administracións, organismos ou, de ser o caso, empresas de servizos de interese xeral afectadas. A empresa promotora manifestou a súa conformidade cos condicionados establecidos. Terceiro. O 4 de febreiro de 2020, UFD Distribución Electricidad solicita a declaración de utilidade pública do expediente IN407A 2019/238-4 por problemas de permisos. Cuarto. O 15 de maio de 2020, UFD achega unha modificación na relación de bens e dereitos afectados onde actualiza a afección dos terreos afectados. Quinto. Mediante escrito do 3 de xuño de 2020, esta xefatura territorial notificou a solicitude da autorización administrativa previa, a autorización administrativa de construción e a declaración de utilidade pública da instalación eléctrica referida ás persoas que figuran afectadas pola declaración de utilidade pública na relación de bens e dereitos achegada pola empresa promotora. Ademais, para aqueles casos nos que non foi posible efectuar notificacións, o 16 de xuño de 2020 e o 19 de xuño de 2020 publicouse o correspondente anuncio no Diario Oficial de Galicia e no Taboleiro Edictal Único do Boletín Oficial do Estado, respectivamente, co fin de realizar a notificación por comparecencia. Sexto. O proxecto someteuse ao trámite de información pública mediante resolución do 3 de xuño de 2020 publicada nos seguintes medios: Sétimo. O 8 de xullo de 2020, Martin Alexander Boneta Cimpeanu alega que non é titular da parcela con referencia catastral 36054A020004530000EH. Destas alegacións, dáse traslado a empresa promotora que, o 22 de setembro de 2020, achega un nova relación de bens e dereitos afectados. Nesta modificación indica que a parcela número 1 é de titularidade de Martin Alexander Boneta Cimpeanu e a parcela número 2 de Pape Deutsch Narwani. Oitavo. O 23 de setembro de 2020, esta xefatura territorial comunicou a modificación da relación de bens e dereitos afectados ás persoas que nela figuraban. Deuse un novo prazo de 30 días para achegar as alegacións que considerasen oportunas. Noveno. O 27 de outubro de 2020, Martin Alexander Boneta Cimpeanu aclara que tampouco é titular da parcela con referencia catastral 36054A0200004520000EU. Desta nova alegación, dáse traslado a UFD que presenta un nova modificación da relación de bens e dereitos afectados Décimo. O 18 de novembro de 2020, os servizos técnicos desta xefatura emitiron un informe favorable sobre o proxecto da LMTS ROS803 ao CT proxectado Cristelos de Abaixo Primeiro. A Xefatura Territorial de Pontevedra é competente para resolver este expediente con fundamento no Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria (DOG nº 18, do 25 de xaneiro de 2018) e no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 1 de febreiro). Segundo. A lexislación de aplicación ao presente expediente é: Terceiro. As características técnicas máis salientables do proxecto LMTS ROS803 ao CT proxectado Cristelos de Abaixo, para a que UFD Distribución Electricidad SA solicita a autorización administrativa previa, de construción e declaración de utilidade pública, son: As instalacións están situadas no lugar de Cristelos, na parroquia de Barantes, no concello de Tomiño (Pontevedra). Cuarto. Con respecto ás alegacións presentadas, visto o seu contido e as respostas do promotor exponse que corresponde á fase de levantamento de actas previas, dentro do eventual procedemento expropiatorio, a determinación efectiva da titularidade dos bens e dereitos afectados e das súas características (localización, extensión, tipo de aproveitamento,.), así como das afeccións reais do proxecto sobre eles. Conforme con todo o indicado, Primeiro. Outorgar á empresa UFD Distribución Electricidad SA. as autorizacións administrativas previa e de construción da instalación de distribución de enerxía eléctrica denominada LMTS ROS803 ao CT proxectado Cristelos de Abaixo, cuxas características se axustarán en todas as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Segundo. Declarar a utilidade pública, en concreto, da citada instalación eléctrica, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. A empresa UFD Distribución Electricidad SA asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. En todo momento deberanse cumprir as normas e directrices vixentes que resulten de aplicación, en particular, canto establece o Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, poderase interpoñer recurso de alzada ante o vicepresidente segundo e conselleiro de Economía, Empresa e Innovación da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 28 de decembro de 2020 O xefe territorial Tomás Nogueiras Nieto